טבולה.קום

טבולה (באנגלית: Taboola) היא חברה אמריקאית העוסקת בניהול שירותי פרסום כגון "ברחבי הרשת" ו"מומלץ בשבילך", הנמצאים בתחתית אתרים רבים, שהם מעין "פיד" של מאמרים מקוונים. נוסדה על ידי היזם הישראלי אדם סינגולדה בשנת 2006. ביוני 2021 הפכה החברה לחברה ציבורית הנסחרת בנאסד"ק, לאחר שהתמזגה עם חברת ספאק לפי שווי של 2.6 מיליארד דולר. מטה החברה נמצא בניו יורק, והיא מחזיקה במשרד בישראל. Taboola הוקמה בשנת 2006 על ידי אדם סינגולדה. החברה, בשם "טבולה.קום בע"מ", החלה לפעול מישראל, והציעה בתחילה מנוע המלצות לתוכן וידאו. מאוחר יותר הועברו משרדי החברה לניו יורק. בנובמבר 2007 גייסה החברה 1.5 מיליון דולר. לאחר מכן היא גייסה עוד 4.5 מיליון דולרים בנובמבר 2008, ו-9 מיליון דולר באוגוסט 2011. בנוסף, בפברואר 2013 גויסו עוד 15 מיליון דולר. עד 2017, הגיעה טבולה להצגה של 1.5 מיליארד המלצות מאמרים מדי יום, בעקבות השימוש בה מצד האתרים המובילים באינטרנט. ב-2014 רכשה טבולה חברת פרסום פרוגרמטית מקליפורניה בשם Perfect Market. בפברואר 2015 גייסה טבולה 117 מיליון דולר בסבב גיוס חמישי. באותו החודש הודיעה טבולה על מימון נוסף מצד תאגיד האינטרנט הסיני Baidu. ביולי 2016 רכשה טבולה את ConvertMedia, מנוע המלצות לתכני וידאו. בינואר 2017 רכשה טבולה את חברת הפרסונליזציה האינטרנטית Commerce Sciences. במרץ 2021 חויבה החברה לשלם חמישה מיליון ש"ח לרשות התחרות, לאחר שנמנעה מלתת לרשות נתונים על שיתוף פעולה בינה לבין אתר ynet. ביוני 2021 הפכה החברה לחברה ציבורית הנסחרת בנאסד"ק, לאחר שהתמזגה עם חברת ספאק לפי שווי של 2.6 מיליארד דולר. ביולי 2021 הודיעה החברה על רכישת חברת האי-קומרס קונקסיטי (Connexity) ב-800 מיליון דולר. בנובמבר 2022 קיבלה חברת Yahoo! 25% ממניות טבולה, בתמורה למתן בלעדיות לטבולה במשך 30 שנה בפרסום באתרי האינטרנט של Yahoo!. Taboola מציגה את התיבות "ברחבי הרשת" ו"מומלץ עבורך" בתחתית עמודי אינטרנט רבים. בנוסף, היא יכולה להמליץ על תוכני וידאו, או על תוכן שנוצר על ידי המשתמשים. Taboola משמשת שותפי תוכן שונים על מנת לעודד משתמשים לצפות במאמרים נוספים באותו אתר. המשווקים והמותגים מגישים הצעות מחיר להצגת התוכן שלהם. לאחר מכן, האלגוריתם מציג את התוכן של המפרסם למשתמשים מסוימים באתר על סמך התוכן שהמשתמש צופה בו, אורך התוכן ומטא הנתונים שלו, היסטוריית השימוש וגורמים נוספים. הקטגוריות הפופולריות ביותר של Taboola הן פיננסים וכושר. Taboola גם מציעה כלים לבעלי אתרים המיועדים להסרת תוכן פוגעני טרם הצגתם לקוראים. במאמר שפורסם באתר Fortune באוגוסט 2014 נכתב כי רוב התוכן המומלץ על ידי Taboola הוא "הגרוע ביותר באינטרנט". מאמרים מומלצים כוללים הצעות כמו "תמונות החתולים הכי חמודות בעולם כולו באתר אחד". על פי המאמר, "תוכן פופולרי הוא לא תמיד תוכן טוב". מייסד Taboola, אדם סינגולדה אמר כי המודעות מסייעות לתמוך במודל עסקי בר-קיימא לעיתונות. המבקרים טוענים כי שירותים כמו Taboola משמשים לקליקבייט או לפייק ניוז. ניתוח שנערך על ידי ChangeAdvertising בספטמבר 2016 מצא כי 26% מהקישורים הממומנים ב-Taboola או ב-Outbrain היו קליקבייט. אתר האינטרנט הרשמי של טבולה.קום טבולה.קום, ברשת החברתית אקס (טוויטר) טבולה.קום, ברשת החברתית אינסטגרם טבולה.קום, ברשת החברתית LinkedIn טבולה.קום, סרטונים בערוץ היוטיוב טבולה.קום, הבלוג הרשמי מידע עסקי על חברת Taboola.com באתרים Yahoo! Finance • MarketWatch • CNN Money • Bloomberg Business (באנגלית) Taboola.com, בגוגל פיננסים Taboola.com, באתר Crunchbase (באנגלית) Taboola.com, באתר EDGAR של הודעות ל-SEC (באנגלית) דיאנה בחור ניר ומאיר אורבך, "הלכנו בין זאבים כל הזמן, רק לא ידענו שהם שם", באתר כלכליסט, 4 באפריל 2024 חגי עמית, יסמין גואטה, "AI תייצר יותר פייק ניוז — אבל זו גם הזדמנות לספקי התוכן", באתר TheMarker‏, 2 באוגוסט 2024 ארין גריפית', כיצד טאבולה ואאוטבריין מנהלות מלחמה על מוניטין רע... אחת עם השנייה, באתר Fortune, ‏18 באוגוסט 2014 מתיו אינגרם, טאבולה ואאוטבריין מודיעות כי ידונו בעניין מיזוג, באתר Fortune, ‏28 באפריל 2017 ריאן לוולר, עם יותר מ-1.5 מיליארד המלצות מדי יום, Taboola מגייסת 15 מיליון דולר כדי להתרחב מבחינה בינלאומית, באתר techcrunch טאבולה מגייסת 9 מיליון דולר להמלצות וידאו ברחבי הרשת, באתר techcrunch רובין ווטרס, עוד תחרות לחברת המלצות הווידאו טאבולה: Pitango VC מגייסת 15 מיליון דולר, באתר thenextweb, ‏19 בפברואר 2013 ארין גריפית', טאבולה רוכשת את Perfect Market, מתרחבת למודעות פרוגרמטיות, באתר Fortune, ‏4 באוגוסט 2014 ארין גריפית', עסק ההמלצות עצום: טאבולה מגייסת 117 מיליון דולר, באתר Fortune, ‏4 בפברואר 2015 אינגריד לנדן, Taboola צועדת בתחום הווידאו, רוכשת את ConvertMedia בעבור 100 מיליון דולר, באתר techcrunch ג'ק מרשל, טאבולה רוכשת את חברת הפרסונליזציה Commerce Sciences, באתר וול סטריט ג'ורנל, ‏5 בינואר 2017 רשות התחרות הגיעה לצו מוסכם עם טבולה, באתר רשות התחרות, 29 במרץ 2021; אביחי דלאל, טבולה ספגה קנס של 5 מיליון שקל וזו הסיבה לכך, באתר אייס, 23 ביוני 2021 טאבולה מתחילה להיסחר בנאסד"ק כשהמתחרה אאוטבריין נערכת להנפקה, באתר "investing.com",‏ 30 ביוני 2021 יניב הלפרין, ‏רכישת ענק לטאבולה: קונה חברת אי-קומרס ב-800 מיליון דולר, באתר "אנשים ומחשבים", 25 ביולי 2021 יאיר מור, טאבולה בעסקת ענק: יאהו רוכשת 25% מהחברה הישראלית, באתר אייס, 28 בנובמבר 2022 ג'יימס טמפרטון, אנחנו צריכים לדבר על בעיית הפרסומות המזויפות, באתר Wired, ‏27 במרץ 2017